Глос (Грчиште)

Глос — археолошко наоѓалиште во валандовското село Грчиште. Претставува населба и некропола од железно време. Се наоѓа на 4,5 км јужно од селото, на левиот брег на Вардар, каде на мала височинка обрасната со вегетација има остатоци од ѕидови. По површината се среќаваат фрагменти од керамички садови од населба. Во непосредната близина на населбата, во лозје на месен жител, како и во просторот покрај патот за Ѓавато се откриени гробни конструкции од камени плочи - цисти. Во 1977 година Музејот на Македонија извршил заштитно ископување, при што во гробовите се пронајдени повеќе украсни предмети - накит и керамички садови работени на колце. Некрополата е датирана во VII-VI век пред н.е. Наодите се депонирани во Музејот на Македонија во Скопје.Коцо, Димче (1996). Археолошка карта на Република Македонија. Скопје: МАНУ. ISBN 9789989101069

 Поврзано 
Грчиште;
Список на археолошки наоѓалишта во Валандовско;

 Наводи 

Категорија:Грчиште